
Tiu ĉi libreto enhavas kelkajn praktikajn 
konsilojn por flegado de malsanuloj kaj kurac- 
ado de diversaj plej oftaj malsanoj. Tiuj ĉi 
konsiloj estas la rezultato de l' eksperimentoj 
de multaj spertuloj; ili montros en diversaj 
okazoj la vojon al resaniĝo kai em malfacilaj 
malsanoj utilos ĝis alveno de l' kuracisto. Plie, 
ili instruos kiel oni devas konduti dum sanecaj 
tagoj por eviti malsaniĝon, kaj kiel oni povas 
dum malsaneco efike helpi la naturajn kurac- 
fortojn kaj subteni la kuracistan agadon. 

Averto 


Konsiloj 
por la flegado de malsanuloj 


Ĉe la flegado de malsanuloj oni devas 
atenti multajn aferojn. Kiu posedas naturan 
inklinon por tio, jam havas en si mem senton 
pri la maniero agi en la diversaj okazoj; sed 
multaj havas bonan volon kaj ne posedas la 
necesan komprenon por flegi malsanulojn. Por 
tiuj Ĉi estos utilaj kelkaj konsiloj, kiuj devenas 
de longjara sperto en tiu afero. 


Antaŭ ĉio, granda pacienco estas necesa, 
egala, afabla anim-sintenado kaj gaja karak- 
tero. Zorgeme oni evitu kontraŭparoli mal- 
sanulon, inciti aŭ ĉagreni lin per io ajn. Se 
oni zorgas, havi tian konduton, tio favore 
influos la bonstaton de l' malsanulo. Oni 
neniam staru ĉe la pied-fino de la lito, kontraŭ 
la malsanulo. Ĉio ŝajnas pli granda al la 
ekscitita sento; se oni staras ĉe la flanko 
de l' lito tio estas malpli frapanta. La flegistino 
igu sian ĉeeston kiel eble plej malmulte sent- 
ebla, ŝi eniru rapide, sed mallaŭte; malrapida, 
larĝa malfermado de la pordo tro multe 
streĉas la atenton. Oni parolu mallaŭte, sed 
klare; oni ne moviĝu bruske, sed certe kaj 
rapide. Oni neniam duonlaŭte murmuru en la 


ĉambro, ĉar tio estas turmento por la paciento. 
Tion, kion li ne devas aŭdi, oni priparolu en 
apuda ĉambro; se ne, oni silentu aŭ diru per 
tute natura voĉo, kion oni havas por diri. 


Ĉe gravaj malsanoj, la malsanulo devas esti 
ĉiam observata, sed nerimarkite de li. En 
negravaj okazoj aŭ ĉe resaniĝoj, favore efikas, 
kiam la flegistino sidas ĉe la fenestro kaj 
ŝajnas rigardi senpripense eksteren. Tio 
trankviligas kaj ne donas la impreson esti 
observata. 


Ofte estas malfacile, havigi al la malsanulo 
solidan apogon por la dorso, kaj tio estas tre 
necesa por la manĝado, lavado ktp. Oni metu 
kusenon kontraŭ la dorso de l' malsanulo kaj 
starigu seĝon malantaŭ la kuseno. La renver- 
sitan dorsapogilon de la seĝo oni turnu kontraŭ 
la dorso de l' malsanulo, la antaŭa parto de l' 
sida flanko apogas sin al la kap-fino de l' 
lito, la seĝpiedoj staras supren renversite. 


En okazo de fortaj ŝvitoj sub la brakoj, 
lavadoj de la tuta korpo kun varmeta akvo 
estas rekomendindaj. Por purigi la buŝon, 
kiam la malsanulo ne estas kapabla tion fari 
mem, oni prenu linan tolaĵon, malsekigu ĝin 
en akvo de 22” R. kaj viŝu per ĝi la dentojn 
kaj dentkarnon. Per tia tolaĵo oni ankaŭ 
povas purigi la vizaĝon kaj la korpon. Se oni 
prezentas al la paciento trinkaĵon, oni estu tre 
zorgema kaj ne elverŝu ion da ĝi, tio povas 
kaŭzi al la malsanulo malagrablaĵon, mal- 
varmiĝon, teruron aŭ koleron. 

Por ŝanĝi la tolaĵon de l' malsanulo, oni 
plej bone sukcesas jene: Oni kunefaldas la 
dorsparton de la forprenota ĉemizo ĝis la 
malfermaĵo de l' kolo kaj pasigas per unu fojo 
la ĉemizon super la kapo dum la malsanulo 
streĉas la brakojn; nur poste oni fortiras la 
manikojn. Por surmeti novan ĉemizon, oni 
unue pasigas la brakojn tra la manikoj kaj 
poste la refalditan dorsparton super la kapon; 
oni zorgeme tiras la ĉemizon malsupren. 

Se estas al la malsanulo permesite manĝi 
frukton, oni skrapu ĝin per tranĉilo kaj 
prezentu ĝin per te-kulero. Plej bone oni 
trinkigas per taso kun beko, La nutraĵo estas 
pli facile trinkata ol manĝata. Vinon por 
fortikigi oni nur donu per te-kulero kaj je 
soifo hordeakvon aŭ akvon kun rostita pano 
en ĝi. Oni ne malvarmigu la malsanulan 
ĉambron per glacio, sed oni alportu en ĝin 
grandan lavkuvon plenan de akvo. Kiel des- 
infektilon, oni povas enŝuti vinagron en la 
akvon, En somero oni bone agos pendigante 
antaŭ la larĝe malfermitan fenestron grandan 
tukon trempitan en akvon. Tra ĝi eniĝas mal- 
varmiga temperaturo. 

Ĉambro, kiu havas pentritan plankon estu 
ĉiutage viŝita malseke. La nokta lumigado 
de la ĉambro ne estu farata per petrolo. Se oni 
ne volas uzi por tio la kutimajn nokt-lumilojn, 
oni prenu stearin-kandelon kaj amasigu ĉirkaŭ 
la meĉo maldike pulvorigitan kuir-salon. 
Sufiĉas, ke tiu ĉi atingu la nigran parton de la 
meĉo. La kandelo brulas tiam tute malrapide. 

Oni ofte bezonas glacierojn por malsanulo. 
Por distranĉi la glacion senbrue, oni metu ĝin 
sur plurfoje refaldita buŝtuko, oni prenu dikan 
kudrilon, metu ties pinton sur la glacion kaj 
frapu sur ĝin. La bruo de l' distranĉo estos 
apenaŭ aŭdebla. La glacieroin oni konservu 
en seka buŝtuko sur telero. Tiun ĉi oni metu 
sur plum-kusenon kaj kovru la teleron per ĝi. 
Oni puŝu antaŭen la malgrandajn glacierojn, 
por ke la malsanulo povu ilin atingi ne mal- 
kovrante la grandajn. Tiamaniere la glacio 
konserviĝas proksimume 24 horojn. 


En malsanula ĉambro oni ne toleru plendojn 
aŭ plorojn, ankaŭ oni evitu ĉiujn ekscitantajn 
okazaĵojn, same kiel vizitojn, se tiuj ĉi ne 
kontentigas aŭ trankviligas la pacienton. Li 
ne devas havi la impreson kvazaŭ tiu ĉi aŭ 
tiu prizorga laboro de la flegistino kaŭzus al 
ŝi naŭzon; pro tio oni ne faru ilin deturnante 
la vizaĝon. Oni ne havu en la ĉambro forte 
odorantain florojn, ankaŭ malbonodoraj des- 
infektiloj estas malagrablaj al la malsanulo kaj 
forigindaj. Afabla, amplena respondo al plendoj 
aŭ deziroj ĉiam estos bonfaranta por la mal- 
sanulo; tamen, oni devas insisti kun decideco 
pri tio, kio estas bona kaj necesa, 


Malsanula lito ne staru kontraŭ muro, sed 
permesu liberan iradon ĉe ambaŭ flankoj, sed 
lit-Sirmilo estas tre rekomendinda. jam kiel 
protektilo kontraŭ aeriluoj; plie ĝi ofte havigas 
al la malsanulo ripozon kaj pli liberan sinten- 
adon. 


Paga ana 


Se eble, ĉe longedaŭraj malsanoj, oni metu 
la liton tiamaniere, ke la malsanulo havu 
agrablan elrigardon tra la fenestro. Granda 
turmento por malsanulo estas la falado, la 
glitado malsupren al la pied-fiino de l' lito. 
Oni povas uzi, kiel apogilon por la piedoj, 
ordinaran piedbenketon, kies supran parton 
oni starigas kontraŭ la piedoj. Se tiu 
piedapogilo povas esti metita oblikve de la 
malsanulo, ĝi estos ankoraŭ pli oportuna. 
Plifaciligaj por la kuŝado estas malgrandaj 
kusenoj plenigitaj per plumoj, 50 cm en kva- 
drato. Tiujn kusenojn oni metu sub la dorsmezo 
de la malsanulo, rekte tuŝante la kapkusenon. 
La paciento ne falas malsupren tiel facile kaj 
trovas pli normalan korpan pozicion. La 
kusenoj devas esti ofte ŝanĝataj kaj aerumataj. 
Oni metas ilin en tolajn kovrilojn, kiuj ankaŭ 
estu ofte ŝanĝataj. Post lavado de la mal- 
sanulo, oni ne forgesu tute purigi kaj sekigi 
la tukon post ĉiu uzado, por forigi la 
eventualajn malsanecajn elŝvitaĵojn. Post la 
lavadoj oni frotu la malsanulon per citrona 
suko, por fortikigi lin, sed nur kiam ne ĉeestas 
„vundoj, 


Dieto por resaniĝantoj 


Ĝi devas konsisti el nutrantaj, fortikigantai 
manĝaĵoj, sed ankaŭ precipe el facile digest- 
eblaj nutraĵoj, sen iaj spicitaj, ekscitantaj 
aldonoj. Al tre malfortaj personoj oni donu 

ĉiuhore tute malgrandajn porciojn, al personoj 
iom pli fortikaj — ĉiu-duhore aŭ preferinde 
trihore. La unua matenmanĝo konsistu el supo 
aŭ kakao kun ovilavaĵo kaj lakto, plie mal- 
freŝa bulko kun butero, mielo aŭ kuirita 
fruktaĵo. 


Dua matenmanĝo: Glaso da dolĉa 
aŭ nedolĉa senbuterigita lakto, kirlita ovo kun 
citrono kaj sukero, aŭ kun lakto kaj iom 
da salo. 


Tagmanĝo: Nenia supo, aŭ, se oni 
tian deziras, nur post la firmaj manĝaĵoj. 
Legomoj laŭ la sezono: asparago, spinaco, 
karotoj, florbrasiko kun viando blanka, sen- 
grasa, rostita aŭ kuirita; kortobirdoj escepte 
de anaso kaj ansero; freŝaj riverfiŝoj, perko, 
truto kaj karpo. Riza, gria kaj avena kaĉo 
miksita kun ovo; pomkaĉo, piroj, mirteloj, 
kuiritaj ĉerizoj kaj bakitaj prunoj kaj piroj. 


Posttagmeza manĝo: Maltkafo 
eventuale kun ovilavajo, lakto, kakao, mal- 
freŝa bulko, kun kuirita fruktaĵo, facile digest- 
eblaj biskvitoj. 


Vespermanĝo: Unu telero da pirito 
aŭ frukto-supo, unu malfreŝa bulko kun butero, 
blanka fromaĝo kaj kuiritaj fruktoj. 

Nokte, laŭ bezono, ankoraŭ unu glaso 
da lakto aŭ unu biskvito kaj iom da kuirita 
fruktaĵo. 

Desinfekto post komunikeblaj malsanoj 


Post danĝeraj, infektemaj malsanoj, kiel 
ekz. skarlatino, difterio, oni desinfektu laŭ 
sekvanta procedo: 1. Korp- kaj lit-tolaĵon oni 
kuiru en sapumita akvo. — 2. Vestaĵoj, 
matracoj, kap-kusenoj, litkovriloj, remburitaj 
mebloj kaj tapiŝoj devas esti frapitaj kai 
elmetitaj kelkajn tagojn al aero aŭ pli bone al 
suno. — 3. La planko, la lignaj kaj metalaj 
partoj de l' mebloj kaj muroj, la fenestroj, 
pordoj, fornoj kaj aliaj objektoj estu lavataj 
per varma sapumita akvo. kun aldono de sodo. 
Poluritajn meblojn oni frotu per malseka viŝilo. 
— 4, Plej bone estas, tute forigi la tapetojn 
kaj anstataŭigi ilin per novai; se tio ne estas 
ebla, oni frotu ilin per malsekaj tukoj. — 
5. Blankigitaj muroj estu freŝe kalkumataj, — 
6. Post kompleta desinfekto, la ĉambro estu 
tute aerumata (per trablovo) kaj neloĝata 
dum kelkaj tagoj. — 7. La balaaĵojn oni kolektu 
kune kaj bruligu. 


Malvarmaj lavoj 


Ĉiutagaj lavoj de la tuta korpo estas tre 
rekomendindaj, sed devas esti komencataj en 
somero; post la lavado oni varmiĝu per 
promenado aŭ per dekminuta kuŝado en lito. 
La temperaturo de l' akvo estu 16-18? 
Rĉaumur. Oni trempas dikan mantukon en 
akvon, tordas ĝin kaj rapide frotas sin per ĝi. 

Oni ankaŭ povas sin meti en malgrandan 
bankuvon, sin rapide akvumi per spongo kaj 
froti por tuj sekiĝi. 


Rimedoj por varmiĝi 


Facile oni varmiĝas per longa, profunda 
enspiro kun fermita buŝo, daŭrigante ĝis 
varmo venas. La profunda enspirado akcelas 
la rondiron de l' sango. Kiu ofte suferas pro 
malvarmemo, agos bone, prenante kelkafoje 
roman vaporbanon. Korpa movado estas ĉiam 
la plej efika maniero por varmiĝi. Rilate al 
trinkaĵoj, la sperto montras, ke malvarma 
citron-limonado: pli bone taŭgas por varmigo 
ol punĉo, varma vino k. c. Tiuj ĉi trinkaĵoj 
alportas varmon nur al la kapo, sed ne varm- 
igas la tutan korpon. 


Kontraŭ malvarmaj piedoj 


Kiu multe iradas, malofte suferas pro mal- 
varmaj piedoj. Multa marŝado en freŝa aero 
akcelas la sang-cirkuladon kai estas la ĉefa 
rimedo kontraŭ malvarmaj piedoj. Sen 
promenado oni ankaŭ povas konservi varmajn 
piedojn per du-minuta piedmovado ĉiun duonan 
horon. La movado okazas per rondirado de 
la piedo efektivigita de la piedradiko. Frotado, 
frapado, ofta ŝanĝado de ŝuoj kaj ŝtrumpoj 

ankaŭ favore efikas. Kiu ne povas moviĝi kaj 
eble devas resti en loko kun malvarma planko, 
igu fari por si larĝan piedbenkon em formo de 
skribtableto. Oni kovras tiun meblon per peco 
da lanŝtofo kaj metas en la internon del” pied- 
benko varmigan ŝtonon, kiu modere varmigas 
la supran breton. Ĉe kelkaj personoj la sufero 
pri malvarmaj piedoj devenas de korpa mal- 
saneco, klorozo k. c., kaj la malbono malaperas 
per kuracado de l' malsaneco. Ofte efikas 
favore, se oni leviĝas malrapide sur la pied- 
fingroj, tiamaniere ke ĉiuj muskoloj de l' piedo 
estu streĉataj Ju pli malrapide oni tion ĉi 
faras, des pli bone. Estas ankaŭ tre bone, se 
ĉiuvespere antaŭ la enlitiĝo oni frotas la 
piedojn per spongo kun malvarma akvo kaj 
poste sekigas ilin per kruda mantuko. En Ja 
lito oni envolvas la piedojn en varma lantuko. 
Rekomendinde estas ankaŭ porti lanajn 
ŝtrumpojn kaj ofte ŝanĝi. Vespere vapora 
piedbano de 15 ĝis 20 minutoj kaj poste energia 
frotado kun akvo de 16" Réaumur kaj fortika 
knedado de l' kruromuskoloj povas tre efike 
utili kontraŭ pied-malvarmeco. 


Malvarmaj manoj 


Tio ĉi devenas plejofte de malbona sang- 
divido en la korpo; oni do unue klopodu forigi 
tiun malbonon. Masaĝo, frapado kaj frotado 
de la manoj kaŭzas baldaŭan pliboniĝon; an- 

kaŭ vaporbano povas helpi. Oni tenas la 
manojn super poto kun tre varma akvo kaj 
trempas din poste en malvarman akvon. Se 
la fingropintoj kvazaŭ-mortas pro nebona 
sang-cirkulado, oni penu atingi regulan sang- 
rondiron per oftaj banoj, multa movado en 
libera aero kaj simpla dieto. 


Rimedo kontraŭ ronkado 


La ronkado havas diversajn kaŭzojn: 
1. Kuŝado sur la dorso, 2. inflamo kaj ŝveliĝo 
de la spirorganoj, 3. obstrukcio de la nazo. En 
la unua kazo oni ekkutimu dormi sur la 
flanko, en la dua oni konsultu kuraciston kaj 
en la tria faru nazan lavadon per varmeta 
akvo. Ekzistas ankaŭ mekanika rimedo kon- 
traŭ la ronkado. Oni fiksu elastan ŝnureton 
ĉirkaŭ la kapo kaj mentono por malhelpi la 
malfermiĝon de la legs kio estas ofta kaŭzo 
de 1" ronko. 


Dormigilo por nervozaj personoj 


Simpla kaj bonega rimedo kontraii sen- 
dormeco por nervaj malsanuloj estas mangi 
bonan, puran mielon. La sukero de la mielo 
estas valora kaj facile digestebla nutrajo, kiu 
precipe havas rilatojn kun la nerva sistemo. 

La trinkado de la kvietiganta kai saniganta 
sukerakvo estis alitempe, eĉ en restoracioj en 
granda honoro, sed nun biero, vino kaj aliaj 
trinkaĵoj tute anstataŭis ĝin kaj en multaj lokoj 
estus eĉ malfacile ricevi tiun simplan sanigilon. 
La fama kuracisto Hufeland estis granda 
amiko de la sukerakvo kaj rekomendis ĝin 
kiel trankviligan kaj digestigan trinkaĵon. 


Nazosangado 


Oni metu manojn kaj piedojn de la paciento 
en varman akvon kaj lasu ilin ĝis ĉeso de la 
sangado. La sanganta persono enspiru kun tute 
fermita buŝo, poste oni premfermu la nazon 
per la fingroj kaj elspiru tra la malfermita 
buŝo. La aero enspirita tra la nazo haltigas 
la sangadon. Ofte la nazosangado ankaŭ estas 
haltigata de lavadoj per malvarma akvo. Oni 
klinu la kapon malantaŭen kaj apliku mal- 
varmajn kompresojn firme sur la tempiojn. 
Oni ankaŭ povas uzi sanghaltigan vaton 
enprematan en la nazon. Rekomendinda estas 
ankaŭ forta movado de la mandibulo, kvazaŭ 
maĉado. Se la nazsangado ofte okazas, kiel 
ekzemple ĉe sangmalriĉaj personoj, oni devas 
konsulti kuraciston. 

Kapturnoj 


Kiu multe suferas pro kapturnoj, evitu 
kaj ĉiujn ekscitantajn trinkaĵojn ĉiun spiritan 
ekscitecon. Movado en bona aero estas re- 
komendinda. Oni faru malvarmajn kompresojn 
sur la kapo kaj prenu varmajn piedbanojn pli- 
fortigitajn per kuira salo. Favore efikas ĉiu- 
tagaj frotadoj de la korpo; ankaŭ estas bone 
trinki vespere malvarman valerianan teon. Se 
la kapturno devenas de momenta sensangeco 
en la cerbo, oni metu la kapon malalten. Oni 
ĉiukaze zorgu pri regula digestado. 


Piedkaloj 


li devenas de tro mallarĝaj piedvestoj, 
kiuj okazigas plidikiĝon de la supera haŭta 
tavolo. Oni klopodu moligi la malmolajn 
partojn per varmaj piedbanoj, noktaj malsekaj 
vindaĵoj, aŭ per surmeto de lardo kaj poste 
forigi la kalojn per zorgema gratado. Por 
eviti, ke ili formiĝu denove, oni atentu pri 
sufiĉa larĝeco de la ŝuoj. 


Frostabscesoj 


Komence montriĝas malgrandaj ruĝaj 
ŝvelaĵoj jukaj sur la membroj; se oni tuj 
atentas kaj flegas, oni povas malaperigi la 
abscesojn post malmultaj tagoj per man- 

respektive pied-banoj je 329. — Se la haŭto 
jam fariĝis ŝirema kaj se puso jam formiĝis, 
oni devas fari vespere vindaĵojn je 20? dum 
du horoj, poste malvarmetajn lavojn. Post 
kiam la malsanaj partoj fariĝis sekaj, oni 
frotas ilin per kokosa butero kaj surmetas 
ledajn gantojn aŭ similaĵojn. Ankaŭ estas 
rekomendindaj, ĉiutage 2—3 fojojn, varmaj 
lokaj banoj kun malvarmetaj surverŝoj kaj 
posta surgrasigo de la malsanaj lokoj per 
kokosa butero aŭ lanoleo. 


Piedŝvito 

Tiu ĉi montriĝas precipe ĉe personoj, kiuj 
malzorgas la haŭtflegadon kaj ĝi ofte kaŭzas 
vundadon de la piedoj. Matene kaj vespere 
malvarmaj lavoj kaj dufoje dum semajno unu 
vaporbano de la kruroj kun posta malvarma 
akvosurverŝo malaperigas tiun malagrablaĵon. 
Multaj homoj kredas, ke oni ne devas forigi la 
piedŝvitadon, ĉar per tio malsanecoj okazas; 
tio estas tute erara opinio, kiu eble devenas 
de tio, ke oni vane uzis pudron kaj ŝmiraĵojn 
kaj, ĉar oni ne sukcesis kuraci, oni supozis, ke 
la malbono devas resti, aŭ ke en mala okazo 
aliaj malsanecoj aperos. 

Averto kontraŭ ekscitiloj 


Alkoholo, kafo, forta viand-buljono estas 
ekscitiloj por la nervsistemo kaj por la koro. 
La per tio kreita eksciteco estas sekvata de 
malfortiĝo. — La plej malutila venemo por 
homo restas la alkoholo, kiu en iu ajn 
formo, se oni uzas ĝin konstante, atakas la 
nervsistemon kaj la cerbon, kaj paralizas la 
agadon de l' koro. Tio povas okazi egale per 
vinoj, likvoroj, brandoj aŭ bieroj. Ĉiuj tiaj. 
ekscitiloj ne estas fortikiloj, kiel oni ofte kredas 
tute erare, ili agas nur kvazaŭ vipobato al 
lacigita ĉevalo: ili nur dum momento streĉas 
la fortojn, sed des pli multe lacigas poste. 
Kiam oni trouzas la fortojn de ĉevalo per 
ekscitiga vipado, ĝi fine falas kaj ne plu povas 
labori, 


Uzado de mielo 


Ne estas sufiĉe konate, ke la mielo ne nur 
estas bonega nutraĵo, sed ankaŭ por multaj 
malsanoj malkara kaj sendanĝera kuracilo. Per 
la digestado ĝi tute transiras al la sango, ne 
lasante eĉ la plej malgrandan restaĵon, Dank' 
al tiu ĉi eco ĝi estas mirinda fortigilo por 
malfortuloj, klorozuloj, rapide kreskantaj in- 
fanoj kiel ankaŭ por maljunuloj. Mielo posedas 
antisepsajn ecojn, kaj ĝia uzado estas sekve 
rekomendinda kiel antaŭforigilo por malsanoj 
de l' gorĝo, kiel tuso, raŭkeco, difterio, ktp. 

Ŝmiraĵo farita el mielo efikas bonege kontraŭ 
ĉiuj malfermitaj vundoj, ulceroj kaj similaj 
malsanoj. Tiu ŝmiraĵo ne nur ŝirmas la 
vundon kontraŭ la enpenetro de malpuriga 
aero, sed ankaŭ vivigas rapide kuracigan 
forton, 


Flegado al ŝajn- mortintoj 


Forta ekscito per frotado, brosado, klisteroj 
estas unuavice necesa. Oni levu la brakojn 
de l' malsanulo kaj premu sur la bruston, por 
atingi artefaritan spiradon, Estas bone, meti 
la ŝajn-mortinton en varman banon kiel eble 
plej baldaŭ kaj tie lin froti energie. Nov- 
naskitaj infanoj estas ofte ŝajn-mortintaj; oni 
devas ilin frapi per la plata mano sur la post- 
aĵon, froti per broso kaj singarde enblovi 
aeron en ilin, metante la buŝon sur la buŝon 
de l' infano. Ankaŭ oni devas forigi la mukon 
el la gorĝo. — Kiam la ŝajn-morto okazis per 
enspiro de karboksidaj gasoj, kio povas facile 
konduki al asfiksio, oni unue portu la mal- 
sanulon eksteren el la loko, kie estas la 
Venenigita aero kaj metu lin en bone aerumitan 
ejon, kun pordoj kaj fenestroj malfermitaj aŭ, 
se eble, eksteren. Oni senvestigas la mal- 
sanulon, envolvas lin en lamaj kovraĵoj kaj 
metas lin en duonsida pozicio; la piedoj devas 
pendi. Oni ŝprucas sur la bruston, vizaĝon 
kaj kavon de l' koro malvarman akvon EU 

enblovas aeron en la pulmon. Tio ĉi okazas 
aŭ de buŝo al buŝo aŭ per blovilo. Krom tio 
oni frotas la piedojn, manojn, dorson kaj 
kavon de l' koro de la malsanulo. La aliajn 
partojn de l' korpo, precipe la frunton kaj 
tempiojn, oni lavas per varmigita vinagro. Se 
signoj de vivo montriĝas, oni portas la 
pacienton en varman liton kaj daŭrigas zorg- 
eme la samain procedojn por revivigo, oni nur 
ĉesigas la enblovon de aero. 


Flegado al dronintoj 


Tute ne estas bone meti la droninton kun 
kapo malsupre por liberigi lin de la eniĝinta 
akvo. Tio ĉi okazas plej bone laŭ sekvanta 
procedo: Oni kuŝigu lin tiamaniere, ke lia 
vizaĝo estu turnita teren, Tiam oni malfermu 
lian buŝon per premo de la malsupra makzelo, 
oni tenu la frunton alte kaj fleksu kolon kaj 
bruston de l' malsanulo malalten. La korpo 
devas esti forte frotata kaj metata en varm- 
igitan liton. Oni purigu la nazon, buŝon kaj 
orelojn de la enpenetrinta ŝlimo, donu klisteron 
kun salo kaj metu ĉirkaŭ la man- kaj pied- 
artikoj pansaĵojn trempitajn en salamoniako. 
Oni tiam enblovu aeron kaj penu okazigi 
vomadon per vomekscitaj procedoj. 

Sufokiĝintoj 


Plej urĝe estas doni freŝan aeron al la 
sufokiĝinto kaj lavi lian vizaĝon per malvarma 
akvo. Konsilindaj estas klisteroj de malvarma 
akvo, kiel ankaŭ brosado de la manplatoj kaj 
pied-plandoj. Per tiklado de la laringo oni 
devas kaŭzi vomadon kaj poste doni al la 
malsanulo glason da vino por refortiĝi. En 
okazo de ŝajna morto oni ŝprucigu sur la 
pacienton malvarman akvon kaj energie frotu 
lin per varmaj tukoj. En tia cirkonstanco oni 
ankaŭ donu vinagran klisteron. 


Flegado al frostiĝintoj 


Malnova popola rimedo kontraŭ frostiĝintaj 
membroj estas frotado per neĝo, sed tio ĉi 
tute ne estas konsilinda. Oni kuŝigu frostiĝ- 
inton en varmigitan liton kaj frotu lin per 
lantukoj aŭ brosu lin ĝis la korbato reiĝos 
aŭdebla. Oni tenu sub la nazo odor- kaj 
ekscitilojn kaj donu al la malsanulo, ĝis alveno 
de la kuracisto, varman akvon kun citronsuko 
aŭ vino. 


„ Ĉu oni devigu la infanojn, 
ĉion manĝi/? 
Jen demando, ŝarĝis la koron de 
multaj patrinoj kolerigis multajn 
patrojn. Devig =dua pmpn estas abaindaloj 


o Ida 


kiun oni tro ofte faras kontraŭ gastoj kaj 
infanoj, sed la saneco de tiuj ĉi lastaj precipe 
devas suferi pro la malsaĝa antaŭjuĝo de l' 
gepatroj, ke la infano devas manĝi ĉion, kio 
venas sur la tablon. Tio ĉi okazus eĉ pli ofte, 
se la stomako de l' infano, en plej multaj 
okazoj, ne ribelus kontraŭ tiu malkono de l' 
naturaj leĝoj kaj ne forĵetus per vomado la 
troan manĝaĵon. 

Kontraŭ infanoj oni devus observi la jenan 
konduton: Oni neniam devigu ilin plenigi la 
stomakon aŭ satiĝi per manĝaĵo, kiu estas 
al ili kontraŭgusta, sed ĉiufoje oni provu 
kutimigi la infanon al la manĝaĵo. Tiu ĉi 
procedo ne postulas manĝadon de grandaj 
kvantoj de la sama nutraĵo, tute sufiĉas la 
nura gustumo. La frazon: „La infano devas 
manĝi ĉion, kio venas sur la tablon“ oni 
anstataŭigu per tiu ĉi: „La infano devas gustumi 
ĉion, kio venas sur la tablon, sed satiĝi nur 
per tio, kion ĝi manĝas volonte“. Multaj 
patrinoj respondos, ke estas praktike neeble, 
precipe en grandaj familioj, kontentigi la guston 
de ĉiu kunmanĝanto, oni ja ne povas kuiri por 
ĉiu aparte. Tiu ĉi rimarko ne havas pravecon. 
Sendube por neniu dommastrino estas mal- 
facile meti sur la tablon, ĉe ĉiu manĝo, krom 
la speciale kuirita manĝaĵo, ankaŭ panon, 
buteron, fruktojn, ovojn kaj lakton, aŭ almenaŭ 
havi ilin pretaj. Jam nur per pano kaj fruktoj 
la homo povas tre bone vivi, kaj jen nutraĵo, 
kiun plej multaj infanoj manĝas tre volonte. 
En oftaj okazoj, kiam oni trudas manĝaĵon al 

la infanoj, ĝi devenas nur de tio, ke oni pret- 
igis tro riĉhavan menuon aŭ, ke dua manĝo 
tro proksime sekvis la antaŭan. Kiu jam de 
la komenco kutimigis siajn infanojn al ordo, 
ankaŭ en la manĝado, kaj precipe ĉiam je la 
sama tempo, tiu malofte devos trudi al ili 
manĝadon; kiam ili sidiĝos ĉe la tablo, la mal- 
plenaj teleroj jam montros al la feliĉa patrino, 
ke ŝiaj karuletoj havas bonan apetiton, ke ili 
manĝis kun plezuro tion, kion oni metis antaŭ 
ilian buŝeton. 


Flegado de la buŝo 


Dek ordonoj por gepatroj 
kai infanoj. 


1. Por konservo de l' saneco bona dentaro 
estas necesa; pro tio, ĉiu infano de l' juneco 
devas esti kutimigita zorgi pri la dentoj kaj 
la buŝo. — 2, Post ĉiu manĝo oni devas 
gargari la buŝon per klara akvo, kun tempe- 
raturo de 12-15? R. — 3. Oni purigu ĉiutage 
du fojojn la dentojn, matene leviĝinte kaj 
vespere kuŝiĝonte. — 4. Por la dent-purigado 
oni ne uzu tro malmolan broson, oni malsekigu 
ĝin per akvo kaj eventuale trempu fin en 
pulvorigitan kreton. — 5. Dum la brosado la 
broso devas tuŝi ambaŭ, la internan kaj la 
eksteran flankon de la dentoj, kiel ankaŭ la 
maĉan supraĵon; la frotado devas okazi de 
supre malsupren kaj de dekstre maldekstren 

laŭlonge de la dentkarno. -- 6. Kiel dent- 
purigilojn oni uzu anser-plumajn tubetojn aŭ 
simple maldikajn lignetojn. Oni evitu ĉiujn 
metalajn objektojn, kiel pingloj, ŝtalplumoj ktp. 
— 7. Oni evitu enmeti iajn objektojn en la 
buŝon aŭ inter la dentojn kaj forlasu la 
naŭzigan kutimon, malsekigi per la lango 
poŝtmarkojn aŭ aliajn aĵojn. Precipe oni avertu 
la infanojn, ke ili ne leku inkmakulojn kaj 
Stalplumojn. — 8. Oni gardu sin de mord- 
rompado de malmolaj objektoj kiel nuksoj, 
ligno ktp, ĉar krom vundado de la dent- 
substanco povas okazi ekskuoj. — 9. Oni evitu 
la influon de ekstremaj temperatur-gradoj kaj 
enprenu nek tro varmajn nek tro malvarmajn 
manĝaĵojn aŭ trinkaĵojn. — 10. Ne estas konsil- 
inda la uzado de ĉiuj tiel nomataj dent- aŭ 
buŝakvoj, pulvoroj, pastoj, sapoj ktp. pro iliaj 
ĉu mekanikaj ĉu kemiaj malutilaj influoj. La 
ofte laŭdataj dentpurigaĵoj, kiel karbo de tilia 
ligno, pumiko, ostrokonkoj, cigarcindro efikas 
malutile por la dentoj post longa uzado, ĉar 
ili atakas kaj igas rompiĝema la emajlon kaj 
malfirmigas la dentkarnon. — Ankoraŭ kelkaj 
rimarkoj: kelkafoje oni ne sukcesas, eĉ per 
la plej zorgemaj flegoj, konservi la dentojn 
sanaj, kaj estas necese de tempo al tempo 
ekzamenigi ilin de dentkuracisto, por ke oni 
povu ĝustatempe «kontraŭbatali la dent- 
difektiĝon. Tia ekzameno devas okazi ĉe 
plenaĝuloj unufoje, ĉe infanoj almenaŭ dufoje 
ĉiun jaron. Tio ĉi estas precipe grava en la 
aĝo de 6--12 jaroj, dum la dentŝanĝo. Dum 

tiu evolucia periodo oni povas ĝenerale tre 
facile forigi nenormalaĵojn de la dentpozicioj, 
kiuj ofte tiel malhelpas la paroladon kaj la 
maĉadon. Ekzemple la forigo de tro longtempe 
restinta „laktodento“ (caninus) ordinare sufiĉas 
por meti en ĝustan lokon denton kreskintan 
nenormale. Dum tiu infanaĝo la lango kai 
lipoj reguligas pli bone tiain nenormalaĵojn, ol 
la plej komplikaj aparatoj tiu-celaj. 


Flegado de l' okuloj 


Dek ordonoj por gepatroj 
kaj infanoj. 


1. Ne lasu lumon fali sur la vizaĝon de 
dormantaj infanoj. — 2. Ne permesu al la in- 
fanoj direkti tro longe la okulojn al unu sama 
objekto. — 3. Ne permesu al ili lerni aŭ legi 
longtempe ĉe nebona aŭ trembrila lumo. — 
4. Ne permesu al ili uzi librojn kun malgrandaj 
literoj. — 5. Ne permesu al ili legi en vagonaro. 
— 6. Ne kredu, ke kapdoloroj ĉiam devenas de 
malbona digestado; la okuloj ankaŭ povas 
kaŭzi kapdolorojn. — 7. Legante aŭ skribante, 
la infanoj devas ĉiudekminute rigardi momenton 
alten kaj tra la fenestro aŭ en la ĉambron, 
antaŭ ol ili ree direktas la rigardon al sia 


laboro. — 8. Lavu la okulojn de l' infanoj 
almenaŭ unu fojon ĉiutage per pura akvo (sen 
sapo). — 9. Ne aĉetu okulvitrojn de iu ajn 


optikisto aŭ de vaganta vendisto, sed igu la 

okulkuraciston ekzameni la okulojn. — 10, La 
infanoj devas havi sufiĉan movadon en libera 
aero kaj se eble sur verdaj kampoj, ĉar la 
verda koloro estas favora por la okulo. 


Dek ordonoj pri eduko de infanoj 


1. Eduku mem vian infanon. Kiu volas 
sukcese eduki infanojn, devas havi plenan kaj 
konstantan aŭtoritaton super ili. Mezbona 
patrino estas preferinda al plej bona eduk- 
istino fremda. — 2. Okupu viajn infanojn, lasu 
ilin ludi aŭ labori, sed neniam vagi senokupe. 
Neokupata infano estas malbonhumora, kaprica 
kaj malafabla, dum infano okupata laŭ ĝusta 
maniero estas bona, feliĉa kaj ĝentila. — 
3. Lasu la infanojn moviĝi. Ne postulu, ke ili, 
"ĉe sia okupado, restu ĉiam trankvilaj kai sen- 
bruaj. Se infano devas normale malvolviĝi 
korpe kaj spirite, ĝi devas laŭplaĉe movi siajn 
membrojn, uzi sian voĉon per parolado, ridado, 
kantado okaze ankaŭ kriado, okupi sian 
fantazion per ludoj kaj ne nur rigardi, sed an- 
kaŭ palpi la objektojn de tiu.ti mondo. 
Kompreneble ĉio devas okazi nur en ĝusta 
tempo kaj en ĝusta loko. Pro tio: 4. Lasu la 
infanojn en ilia ĉambro, kiam vi ricevas 
viziton; en konversacio de plenaĝuloj ili ofte 
aŭdas aferojn, kiujn ili prefere ne devas aŭdi. 
Se ili devas montri sin antaŭ gastoj, tio estu 
nelonge kaj ne toleru, ke ili fariĝu la centro 
de la ĝenerala atento. — 5. Dum ĉeesto de 

fremduloj neniam laŭdu nek mallaŭdu viajn 
infanojn; vi per tio vundas iliajn plej delikatain 
sentojn. — 6. Insistu pri absoluta obeo, sed 
plifaciligu ĝin al la infano ordonante kaj mal- 
permesante nur tion, kio estas nepre necesa. 
— 7. Estu konsekvenca kaj kunigu la necesan 
severecon kun ĝustegrada mildeco. Ne mal- 
laŭdu aŭ punu infanajn mankojn aŭ erarojn, 
kvazaŭ ili estus gravaj pekoj, sed neniam 
toleru ion vere mallaŭdindan kaj precipe, se 
vi ion malpermesis, nepre postulu respektadon 
de via malpermeso. — 8 Infanoj ne estas 
ludiloj. — 9, Infanoj estas en certa rilato la 
ĉefaj personoj en la domo, sed — 10. Ili ne 
devas tion rimarki. $ 


Oreldoloroj diversspecaj 


Kontraŭ orelkataroj, kiuj montras sin per 
pikoj aŭ Sveloj, oni uzu varmajn kompresojn 
sur la orelo; enŝprucoj de varma akvo ankaŭ 
faras bonajn servojn. Se la kataro kreskas 
ĝis inflamo de l' timpano, oni prave agos 
plenigante trifoje ĉiun tagon la orelojn ĝis la 
timpano per varmeta akvo. Por tio, oni 
kuŝigas la kapon flanke sur kuseno kaj plen- 
igas la orelon per varmeta akvo, kiu restas 
en la orelo ĝis ĝi perdas sian freŝigan efikon 
kaj ĝis la doloro rekomenciĝas. Por malplenigi 
la orelon, oni turnas la kapon sur la alia flanko 
kaj denove plenigas la orelon du fojojn. Ankaŭ 
kuraciga estas loka vaporbano per enigo de 

akvovaporo, aii engutigo de varmigita migdal- 
oleo, aŭ varmaj piedbanoj. “Se formiĝis 
absceso en la orelo, oni faru varmajn 
kompresojn ĝis la absceso malfermiĝu. Se la 
doloroj fariĝas tro fortaj, oni faru intertempe 
malvarmetajn kompresojn per tuko trempita 
en akvo. Ĉe orelfluoj oni faru ŝprucojn per 
varmeta akvo, al kiu oni enmetis iom da 
boraksacido. Kontraŭ orelzumo oni uzu pied- 
banojn por deturni la sangon, ankaŭ kom- 
presojn ĉirkaŭ la ventro aŭ la tibikarno. Tre 
atentaj devas esti la patrinoj ĉe la purigado 
de l' oreloj de siaj infanoj. Oni ankoraŭ nun 
havas la malbonan kutimon, uzi por tio har- 
pinglon aŭ kornkulereton, kaj tio povas facile 
kaŭzi vundecon de la timpano. Oni purigu la 
orelojn de l' infanoj nur per enŝpruco per 
guma orelŝprucilo. Se la orelo havas mal- 
bonan odoron, oni ŝprucumu ĝin matene kaj 
vespere per varma akvo. Infanoj ofte enmetas 
en siajn orelojn objektojn kiel perloj, kernoj, 
faboj, angulaj aŭ pintaj aĵoj. Tio ĉi povas 
facile kaŭzi inflamon de la interna aŭ ekstera 
orelo, precipe ankaŭ la vanaj klopodoj por 
forigi la objekton. Plej bone estas por forigo 
de tiaj objektoj, tute ne labori per pingloj aŭ 
instrumentoj, sed tuj per forta enŝpruco de 
varmeta akvo. La plimulto de la enigitaj 
korpoj estas per tio facile forigeblaj, ĉar la 
akvo amasiĝas malantaŭ ili kaj puŝas ilin 
eksteren. Oni kompreneble ne devas perdi la 
paciencon, kiam la sukceso ne tuj venas post 
la unua enŝpruco. Oni kaptu la orelkonkon 

per du fingroj kaj dum la operacio tiru supren 
kaj malantaŭen, kontraŭ la supra parto de la 
malantaŭa kapilanko, ĉar tio plifaciligas la 
eniĝon de l’ akvo kaj la forĵeton de l' objekto. 
Kiam bestoj, kiel araneoj, formikoj, muŝoj ktp. 
enfalas enla oreltruon, oni ankaŭ faru enŝpruc- 
ojn aŭ plenigu la orelkanalon per oleo. 


Malsanecoj de la lango 


Ofte formiĝas sur la lango veziketoj aŭ 
ankaŭ truetoj, kiuj estas tre doloraj. lIli ofte 
devenas de stomaka difekto, kaj oni klopodu 
forigi tion per dieto. Oni ankaŭ gargaru la 
buŝon per akvo kun maldensa citronsuko. Se 
formiĝas sur la lango absceso, oni devas tui 
konsulti la kuraciston. Se la lango estas 
vundita per mordado aŭ alimaniere, oni metu 
iom da citronsuko en akvon kaj gargaru la 
buŝon. Okazas tre oite, ke la lango vundiĝas 
per rompitaj dentoj, oni atentu pri tio kaj igu 
fajli la akrajn angulojn kaj pintojn. Sufiĉe ofte 
la lango vundiĝas per manĝado de fortaj 
acidoj. Oni ilin forlasu kaj gargaru per mal- 
varmeta akvo. 


Raŭkeco 


Ĝi estas simptomo de malsaniĝo de la 
gorĝo, kaŭzita ĉu per inflamo, per laciĝo ĉe 
parolado, per nervozeco, per pulmo-malsano 
aŭ per formiĝo de absceso en la gorĝo. Se la 

kaŭzanta malsano ne estas danĝeraspeca, la 
raŭkeco baldaŭ malaperos; ĉe profunde enrad- 
ikikinta malsano ĝi estas longedaŭra. Ĉiuunu- 
aŭ -duhore gargaro de la buŝo kaj nazo per 
citronakvo je 20°, nokte ĉirkaŭkolaj kompresoj, 
ĝenerala kurac-flegado de l' korpo laŭ naturo 
de l' kaŭzanta malsaneco. 


Difterio, krupo, angino 


Tiaj gorĝmalsanoj, kiuj plejofte aperas 
subite kaj tute neatendite kaj kies prognozo 
estas ofte malfacila, postulas kuracistan 
flegadon. Tre ofte okazas ĉe malsano, kiu 
komence ŝajnas sendanĝera, se oni nesufiĉe 
atentas, ke aperas la plej gravaj danĝeroj. En 
la komenca stado de difterio la infanoj tre ofte 
eĉ ne plendas pri gorĝdoloro, sed pri ĝenerala 
malbonstato; febro kaj kapdoloro povas facile 
erarigi nekuraciston kaj kiam tiu stado ne 
estas priatentita, la malsano rapide progresas 
kaj iĝas danĝera, Pro tio estas grave kutimi 
premi la langon de infanoj per kulero por 
enrigardi en la gorgtruon, ĉu ekzistas inflamo, 
kiu montras sin per intensa ruĝeco, aŭ ĉu sur 
la tonsiloj ambaŭflanke inter la palatarkoj 
formiĝis blanketa haŭto, kiu eble profunde en 
la gorĝo etendiĝis, aŭ ĉu ŝveliĝis la limfaj 
glandoj ekstere de l' kolo. Se oni konstatas 
tiun ĉi aŭ tiun nenormalan aperaĵon, oni devas 
konsideri la infanon kiel malsanan, meti ĝin 
en liton kaj komenci kol- kaj» ventro- 

kompresojn Sangotajn ĉiun horon aŭ ĉiun 
horon kaj duono, kune kun gargaroj per 
citronakvo en la buŝo kaj nazo. Rekomendinde 
estas ankaŭ ŝvitigi la infanon, ĉu per banoj 
je 30-32? kun posta, seka enpakigo, ĉu per 
malseka enpakigo je 20" kun varmigaj kruĉoj 
kun posta bano je 26” kaj akvumo je 20°, aŭ 
per lavado de l' korpo je 189. Oni konsideru 
la pacienton kiel kuracitan, kiam ekstere kaj 
interne la kolo ne plu prezentas ŝvelaĵon. Ĉe 
la krupo kaj angino oni uzu la saman kurac- 
adon, nur ĉe tus-krizoj oni faru vapor- 
kompresojn, kiuj havas la celon, plirapidigi la 
dissolvon de l” haŭtoj, kiuj troviĝas en la 
spirkanalo kaj tiel forigi la malfacilecon de 
spirado. Tamen, tiuj malsanoj estas tiel 
gravaj, ke kuracista helpado devas esti rigard- 
ata kiel nepre necesa. 


Korbatoj 


Se ili devenas de malsaniĝo de la koro, 
oni devas konsulti kuraciston, ĉar ĉiu mal- 
ĝusta kuracmetodo povas fariĝi danĝera. En 
kazo de nervaj korbatoj, oni povas atendi 
bonan sukceson, se oni, dum la tago kaj je la 
enlitiĝo, metas sur la koron 6 aŭ 8-oblajn 
kompresojn malvarmajn, dum kvaronhoro; oni 
povas meti 4 ĝis 6 unu post alia, kaj poste 
ripozi. La kompresoj devas esti kovritaj per 
lano, por ke la vestoj ne malsekiĝu. 

Sveno 


Ĝi devenas de malriĉeco de sango en la 
cerbo, kaj oni ofte renkontas ĝin ĉe anemiaj 
junulinoj, sed ankaŭ post fortaj sangperdoj aŭ 
post vundiĝoj, grandaj spiritaj ekscitoj, restado 
en malbona aero kaj troaj laciĝoj. Se la 
paciento estas pala dum la sveno, oni metu la 
kapon malalten kaj levu la malsupran parton 
de l' korpo, oni forigu ĉiujn premantajn 
vestaĵojn, zorgu pri freŝa aero kaj ŝprucu 
malvarman akvon sur la vizaĝon kaj bruston. 
Kiam la konscio revenas, oni trinkigas freŝan 
akvon, igas la kuŝejon oportuna kaj havigas 
ripozon al la paciento; ankaŭ refreŝigaj fruktoj 
aŭ frukta suko plirapidigas la resaniĝon. 


Mallakso 


La plej certa rimedo por akiri regulan el- 
korpigon estas alkutimo. Regule je la sama 
tempo oni iru al seĝo, eĉ se tio en la komenco 
estus vana. Se oni ne perdas paciencon, oni 
rimarkos la favoran efikon. 

Tre bone ankaŭ estas trinki matene ne- 
manĝinte glason da malvarma akvo. La trink- 
ado de buterlakto same efikas favore al la 
digesto. Korpa movado, precipe tia, kiu 
laborigas la muskolojn de la ventro kaj de l' 
intestoj, estas necesa ĉe mallakso, ankaŭ 
masaĝo kaj knedado de l' ventro. : 


aru 
Lakso 


Oni forigas ĝin plej facile per zorgema 
dieto, Ĉe infanoj, ankoraŭ nutrataj per botelo, 
oni tute forlasu la lakton, precipe dum la 
varma sezono kaj anstataŭigu ĝin per avenkaĉo, 
regule ĉiutrihore, krom tio oni donu ĉiutage 
unu ovflavaĵon disbatitan en akvo kaj ĉiuhore 
unu tekuleron da kuirita mirtela suko. Plen- 
aĝuloj povas ekster tio manĝi riz- kaj gri- 
kaĉon, malfreŝan bulkon, facile digesteblan 
biskviton. — Kiam doloroj ĉeestas, oni metu 
unu- aŭ dufoje dum tago varmigan kruĉon sur 
la ventron, aŭ varmajn kompresojn, post kiam 
tiuj ĉi estas ŝanĝitaj trifoje ĉiun “/ horon, oni 
faru malvarmetan lavon, Nokte surventraj 
kompresoj je 20° dum 2 horoj, poste ĉesi aŭ 
renovigi la kompreson. Post ĉiu e'korpigo oni 
prenu unu klisteron kun tri kuleroj da akvo, 
je 16? kaj gardu ĝin. Ce obstina lakso oni 
prenu 3—4 foje dumtage klisterojn je 22” kun 
mirtela suko, “/s litro, kaj klopodu gardi ĝin 
plejeble longe. 


Stomakdoloroj 


Ili montriĝas ofte ĉe anemiuloj kaj ĉe 
nervozaj homoj kaj postulas ordinare multan 
paciencon de la malsanulo, ĝis forigo de la 
sufero. El tiaj suferoj povas naskiĝi pli dan- 
ĝeraj malsanoj, Kiu volas kuraci stomakan 
malsanecon sen kuracista helpo, devas observi 
simplan dieton ĝis tute malaperis ĉiuj simp- 

tomoj, kiel: ŝarĝita lango, premo kaj pleneco 
de stomako, intestaj gasoj kaj neregula 
digesto. — Oni devas zorgi pri ĝenerala korpa 
flegado kaj varmaj piedoj. — Vespere mal- 
varmetaj ventrokompresoj, ĉiutage malforta 
masaĝo de la stomako, mildaj vaporbanoj de l' 
ventro estas bonaj kurac-rimedoj. 


Influenco 


Oni ĝin ankaŭ nomas gripo; ĝi okazas 
epidemie precipe dum vintro kaj dum sensunaj 
tempoj. La kaŭzoj ne estas ĉiam difineblaj, 
sed kiam ĝi atakas unu membron de familio, 
ordinare la aliaj personoj de la domo ankaŭ 
baldaŭ malsaniĝas. Ĝi povas konduki al morto 
maljunulojn, al kiuj mankas rezisteca forto 
aŭ malfortulojn kun kronikaj malsanoj. Tuj de 
la komenco de la malsaneco oni devas unu aŭ 
du fojojn forte ŝviti por plirapidigi la elpuŝon 
de malsanecaj sukoj. Varmaj banoj ĝis 32? 
kun posta seka enpako havas la saman efikon; 
poste en lito, duhoraj enpakoj de.la atakitaj 
organoj je 209, kaj malvarmeta lavo. Fortikaj 
personoj povas ankaŭ fari plenain enpakojn 
je 20° kun tri varmigaj kruĉoj ĉe la piedoj kaj 
krurojn dum 17/» aŭ 2 horoj, poste lavo je 18? 
aŭ malvarma duŝo, La dieto devas esti tiu de 
la febromalsano, oni ne manĝu viandon, Se la 
malsaneco sidas precipe en la spirorganoj, oni 
faru konstante kolkompresojn je 20”, aŭ brust- 
enpakoj de 17)» ĝis 2 horoj, gargarojn de |" 

buso kaj gorĝo per citronakvo 209, krur- 
enpakojn duhorajn 20°, eventuale kun varm- 
kruĉoj. En okazo de doloroj en la gorĝo, 
bonaj estas vaporbanoj de l' gorĝo kaj vizaĝo 
kun malvarmetaj lavoj, se necese ankaŭ 
varmaj kompresoj sur la brusto, kiam estas 
kataraj doloroj, 


Hepataj malsanoj 


Ili disvolviĝas tre malrapide kaj ilia pro- 
gresado estas ordinare trena. La pacientoj 
ofte plendas dum jaroj pri difektoj de digesto, 
ili estas malĝojaj, sentas sin malviglaj, perdas 
la apetiton, flaveta haŭtkoloro montriĝas kaj 
eĉ tiam la diagnozo ne estas ankoraŭ tute 
certa; precize pro tio la malsanuloj estas 
detenitaj, ĝis la malsaneco atingis altan gradon. 
La kaŭzo estas ofte sida vivmaniero, ĉar per 
tio povas facile okazi malbona sangcirkulado, 
Konstanta pezo sur la hepato per tro premanta 
korseto aŭ zonumo povas ankaŭ kaŭzi grav- 
ajn hepatsuferojn. Kiu volas eviti tiun ĉi 
malsanecon, forlasu ĉiun grasan aŭ spicitan 
manĝaĵon, ankaŭ bieron, vinon, likvoron, ĉar 
ili, enpenetrante en la hepaton, favorigas tie 
malsanecon ĉe personoj inklinaj al tio. Labori 
en libera aero, segi lignon, fosi en ĝardeno, 
falĉi herbon estas bonaj okupiĝoj kaj akcelas 
la digeston, kiu ĉe hepatmalsanoj ĉiam suferas. 
— Varmaj sidbanoj kun malvarmaj surverŝoj 
estas rekomendindaj. — Kiam estas doloroj 

varmaj kompresoj kaj nokte malvarmetaj en- 
pakoj. — Masaĝo de l' hepata regiono kaj de 
la ventro favorigas la cirkuladon kai la digest- 
adon. 


Reŭmatismo 


Oni distingu akutan kaj kronikan artikreŭ-. 
matismon, la unua venas subite kun febro, la 
alia sen fortaj: kai subitaj krizoj kaj sen febro. 
Ĉe akuta krizo la artikoj estas tiel doloraj, ke 
oni ne povas tuŝi la pacienton, kaj se oni ne 
havas la eblecon doni varmajn banojn por 
ŝvitigi, oni devas kontentiĝi per malvarmetaj 
enpakoj. La diversaj artikoj malsaniĝas unu 
post alia, kaj se oni volas havigi al la paciento 
momentan faciligon, oni faru nur partajn en- 
pakojn, t. e. oni nur enpaku la dolorajn 
artikojn. Ĉiutage oni faru 1--2 malvarmetajn 
lavojn. Por gardi la koron kontraŭ malsaniĝo, 
oni faras malvarmajn korkompresojn, kiujn oni 
devas ŝanĝi ĉiu “2:4 hore. Ĉe kronika 
reŭmatismo oni prenu du fojojn dumsemajne 
vaporbanojn, aŭ ĉiutage sunbanojn, ĉiutagan 
masaĝon de l' korpo kaj gimnastikan ekzerc- 
adon. — Ĉe fortikaj personoj ankaŭ efikas 
malvarmaj surverŝoj kun posta varmiĝo em 
lanaj kovraĵoj. 

Artrito 

Ĝi facile devenas de abunda viand-manĝ- 
ado kaj de alkohol-havantaj trinkaĵoj kiel an- 
kaŭ de akraj spicaĵoj. Artrito estas kaŭzata 

de nekompleta brulado l' urinacidoi, la 
urinacidaj saloj enloĝiĝas en la artikoj kai tie 
naskas dikiĝon. Komence, la malsano aperas 
krize, post unu krizo la paciento sentas sin 
denove pli bone, ĝis nova krizo venas; iom 
post iom suferas la ĝenerala bonstato, la 
dikiĝintaj artikoj malfaciligas ĉiun movadon, 
ĝis fine la malsanulo fariĝas tute dependanta 
de alies helpo. Per la artrito naskiĝas facile 
kor- kaj ren-suferoj. Mildaj vaporbanoj, varmaj 
banoj en banujo, masaĝo, vaporkompresoj sur 
la doloraj artikoj, ncekscitanta dieto, multa 
movado kaj laboro en libera aero. 


Klorozo, anemio 


Tiu ĉi ĉiutage videbla malsaneco de gejun- 
uloj kaj precipe de junulinoj devenas de 
netaŭga nutrado kaj vestiĝado. Se oni volas 
atingi veran kaj daŭran sukceson, oni devas 
komenci per reguligo de la dieto. Oni devas 
forlasi bieron, vinon, acidaĵojn, spicojn, kafom, 
teon kaj abundan viand-nutraĵon; komence 
oni prenu lakton, legomojn, ovojn, griaĵon, 
grandan kvanton da kuiritaj kaj nekuiritaj 
fruktoj kaj verdan salaton, kiu preparita per 
citronsuko estas tre nutranta. La vestaĵoj 
neniel devas premi kaj oni devas tute forlasi 
la korseton por eviti ĉiun premon. Malvarmaj, 
mallongaj banoj, malvarmaj lavoj, gimnastiko 
kompletigas la kuracadon. Nokte oni lasu la 
fenestron malfermita, precipe se pluraj perena 

dormas en unu ĉambro. Se estas eble, restado 
sur la kamparo, en bona aero apud akvo aŭ 
en montoj havas bonan efikon. 


Atako 


Ĝis alveno de la kuracisto, oni malligu la 
vestojn de la malsanulo, oni metu lin sur 
oportunan kuŝejon kun kapo alta sur kuseno 
kaj zorgu pri trankvilo. Se estas sangalfluo 
al la kapo, oni faru malvarmajn kompresojn 
sur la frunto kaj donu klisteron kun varmeta 
akvo kaj vinagro. Malvarmaj frotoj de la 
frunto, brusto, dorso kai ventro estas tre 
rekomendindaj, sed ili devas esti farataj tre 
rapide. Ĉe maljunaj, malfortikaj personoj oni 
faru varmajn pied-kompresojn. 


Krampfaj krizoj 


Oni distingas du specojn: la histeriajn kaj 
la epilepsiain krizojn. La unuaj estas tre oftaj 
ĉe sekse malsanaj virinoj, kaj nur, kiam la 
kaŭzanta malsaneco estas kuracita, la krizoj 
malaperas. La epilepsiaj krizoj estas mal- 
saniĝo de l' cerbo, kaj oni kuracas ilin pli mal- 
facile. Oni konduku la pacienton en la kamp- 
aron, zorgu por li pri atenta dieto kaj, pri 
haŭta flegado kaj regula digesto. Oni evitu 
agitecon, ekscitan nutraĵon, kaj alkoholajn 
trinkaĵojn. 

